સાયં સંધ્યા કલાસમાં બ્રાહ્મણો માટે નિત્ય કરવામાં આવતી ત્રિકાળ સંધ્યા, શિવમહીમસ્ત્રોત, રૂદ્રી -દુર્ગાસપ્તશતી, વિવિઘ પૂજા અને યજુર્વેદ સંહિતા શ્રી જગન્નાથ તીર્થ સ્વામીજી આશ્રમમાં તજજ્ઞ શાસ્ત્રીજી દ્વારા રોજ સાંજે ૫:૦૦ થી ૬:૦૦ ના સમયગાળામાં શીખવવામાં આવે છે. જેના કારણે સમસ્ત લીંબડી ગામમાં સાંપ્રત સમયમાં સંધ્યા, મહિમ્ન, રૂદ્રી ચંડીપાઠ-પૂજા શીખેલા બ્રાહ્મણો ઉપલબ્ધ થાય છે. આ સંધ્યાક્લાસની વિશેષતા એ છે કે અહિયાં શીખવવા માટેની કોઈ ફી લેવામાં આવતી નથી. પરંતુ દર માસની અમાસે શિષ્યોને દક્ષિણા આપવામાં આવે છે. તેમજ શીખવાતા દરેક પુસ્તકો જગદીશ આશ્રમમાંથી વિના મુલ્યે ઉપલબ્ધ કરાવવામાં આવે છે. તેમજ સંધ્યાક્લાસના બાળકોને મીષ્ટદૂધ પણ દાતાઓ તરફથી આપવામાં આવે છે.